
Naslov: Kljub vstopnini zadovoljiv obisk na Pivu in cvetju

Tekst za voditelja:

Laško je ta konec tedna seveda v znamenju piva in cvetja. Štiridnevno glasbeno in etnološko dogajanje, ki se je začelo v četrtek, je lani obiskalo 120 tisoč obiskovalcev. Ker so letos uvedli vstopnino, za en dan kar 15 evrov, za tri dni pa 30 evrov, organizatorji ne želijo ugibati o številu obiskovalcev. Je pa festival Pivo in cvetje postal že največji glasbeni in turistični dogodek v Sloveniji, ki ponuja pester program za vse generacije ter glasbene in kulinarične okuse.

H1: Laško je te dni v znamenju piva in cvetja
H2: Festival poteka na 10 prizoriščih in ponuja marsikaj
H3: Na štirih odrih se bo predstavilo preko 100 glasbenikov
T- Iz Laškega: GORAN ROVAN /

X- Snemalec in montažer Miloš Šantek /

Ta konec tedna je Laško v znamenju piva in cvetja, en del pa tudi v duhu časa iz leta 1927, ko je dobilo mestne pravice.
T- URŠKA KNEZ /
X- Zveza Možnar /

»Danes predstavljamo meščane, takšni kot so bili, revni, bogati, ki so prišli na sejem in pa seveda tiste, ki so na sejmu prodajali. Potem nas čaka pa še ples.«

Laščani so to prireditev sicer vzeli za svojo. Letos pa malce negodujejo zaradi vstopnine.
T- JASMIN ŠURM /
X- Laščan /
»Da prideš pač koncerte gledat dejansko ni draga, drugače glede na obliko festivala pa definitivno predraga. Kaj vi predlagate? Povišat ceno piva in od tam pač nekaj dat za organizacijo.«
T- JANKO SALOBIR /
X- Laščan /
»Tu je zdej že tradicija več kot 40 let v Laškem in, če bi tega ne blu, bi neki manjkalo v Laškem.  «
Med rednimi obiskovalci festivala je že 12 let predsednik države, ki je letos na prireditvi tudi zaplesal.
T- BORUT PAHOR /
X- predsednik Republike Slovenije /
»In od takrat naprej ne glede na razmere, ne glede na vse okoliščine, nisem nobeno leto tega festivala zamudil. Sem vesel, da, da uspeva Laškemu enkrat na leto naredit eno tako veselje in radost.«
Na 10 prizoriščih festival ponuja marsikaj, tako za najmlajše kot starejše. Eden od njegovih viškov je tudi Vodna simfonija in ognjena predstava, ki je tokrat zgodovinsko obarvana. Najbolj pestro je seveda večerno glasbeno dogajanje, kjer se bo na štirih odrih zvrstilo več kot sto glasbenikov. Zato ni čudno, da mnogi nanj prihajajo že leta.
T- MARKO BURJA /
X- obiskovalec /
»Pač zelo mi je blo fajn, vedno mi je blo in tud letos sem pršu, čeprav so karte, sem vseen pršu. Mal mi je škoda, ker zarad kart je velik manj obiska. Upam, da se bo naslednje leto spremenil, pa bojo karte, če ne druga cenej, če že ne bo brez kart, no.«
T- EVA POPIT /
X- obiskovalka /
»Najbolj so me sicer impresioniral Prismojeni profesorja, profesorji bluza, ker pač to je blo, to je blo odlom. To jest res mislim, da je premik v muski. Sicer ostal repertoar je tud dober.«
Organizatorjem že vrsto let uspeva, da so iz nekdanje pivske veselice naredili pravi festival, ki ima ambicije preseči svoje meje.

T- DARINKA PAVLIČ KAMIEN /
X- odnosi z mediji Festivala Pivo in cvetje Laško /
»Pivo in cvetje že nekaj let gradi svojo festivalsko podobo in ima tudi v prihodnje namen to podobo še dograditi in postati ne le največji nacionalni in turistični glasbeni dogodek, ampak želi biti pomemben igralec tudi v regiji.«
Lani so na festivalu našteli 120 tisoč obiskovalcev. Tudi letos jih bo zagotovo največ danes, koliko pa jih bo vseh skupaj, pa bo znano, ko se bo festival zaključil.

